  Майя Бывальцева Удмуртиын спортъя выль федераци кылдӥз – батут вылын тэтчанъя. Со сярысь элькунысь физкультурая, спортъя но егитъёсын ужан политикая министерстволэн пресс-службаез ивортӥз. Федерациен кивалтӥсьёслэн валтӥсь ужпумзы – батут вылын тэтчанъя Удмуртилэсь сборнойзэ кылдытон но командаез улосвыл, росси но калыккуспо ӵошатсконъёслы дасян. 2000-тӥ арысен та спорт амал Олимпи шудонъёслэн радлыказы пыртэмын. Озьы ик дуннелэн но Европалэн чемпионатъёсыз ортчыло Удмуртиын 5-16 аресъем пиосты но нылъёсты батут вылын тэтчанъя секцие ӧтё. Со понна таӵе ужкагазъёс кулэ: эмчилэсь справка, батут вылын тэтчаны яра шуыса; вордскем сярысь свидетельсволэсь яке паспортлэсь копизэ; 3х4 быдӟалаем туспуктэм. Ватсаса юанъёс 8-904-318-9334 телефон номеръя яке roo.fpbyr@bk.ru электрон почта пыр сётыны луоз. Секцие гожтон Ижкарысь батут центрын ортчоз (Северной пролка, 61в) Ватсалом, туннэ нуналлы Удмуртиын спортъя 78 федерациос пусъемын, эшшо сизьымез кулэ ужкагазъёс люкало. Пӧртэм спорт амалъёсты азинтон «Демография» йӧскалык ӵектослэн «Спорт – норма жизни» федерал ӵектосэн пуктэм ужпумъёсты быдэстыны луонлык сётэ. Тодэ вайытом, Удмуртиысь ньылез следж-хоккеистъёс Россилэн егитъёслэсь сборнояз пыризы. Тегъёс: Спорт Ижкар Удмуртия пиналъёс  